cyanic-selkie/wikianc huggingface dataset:
Folke Birgerinpoika
Folke Birgerinpoika (myös Folke jarl, kuoli 1210) oli Ruotsin jaarli kuolemaansa asti. Hän kuului mahtavaan Bjälbo-sukuun ja hänen vanhempansa olivat luultavasti Birger Brosa ja Brigida, Norjan kuninkaan Harald Gillen tytär. Historiallisissa teksteissä mainitun "Folke jarlin" on tulkittu olevan Birger Brosan poika Folke. Kaikkiaan Folken elämästä on säilynyt niukalti tietoa. Hänen tiedetään saaneen surmansa Gestilenin taistelussa vuonna 1210, jossa hän soti Eerikin suvun puolella Sverker Kaarlenpoikaa vastaan. Folkesta tuli jaarli luultavasti Lenan taistelun jälkeen vuonna 1208, jossa jaarli Knut Birgerinpoika, Birger Brosan poika, kaatui.
Tatjana Konstantinovna Romanova
Ruhtinatar Tatjana Konstantinovna Romanova, myöhemmin Äiti Tatjana (23. tammikuuta 1890 – 28. elokuuta 1970) oli aatelissukuinen venäläinen, Konstantin Konstantinovitš Romanovin (Venäjän keisari Nikolai I:n lapsenlapsi) kolmas tytär.
Bifenyyli
Bifenyyliä käytetään lähtöaineena tuotettaessa polykloorattujen bifenyylien aineryhmään (C12H10-xClx) kuuluvia aineita, joista käytetään yleisesti lyhennettä PCB.
Claudio Marchisio
Ura
Claudio Marchisio on pelannut italialaisseura Juventuksessa vuodesta 2006. Hän on ollut joukkueen ringissä jo useita vuosia ja alkuaikoinaan hän pelasi hyökkääjänä, Alessandro Del Pieron tapaan, kunnes hänen valmentajansa "muokkasi" hänestä keskikenttäpelaajan, kun hän oli 16-vuotias.
Marchisio alkoi esiintyä edustusjoukkueessa säännöllisesti ja hän toivoi, että hän olisi "pala" seuran tulevaisuutta. Kauden 2006-2007 lopulla Marchisosta tuli avainpelaajia silloisen valmentajan Didier Deschampsin miehistössä. Hän pelasikin 6 perättäisessä pelissä täydet 90 minuuttia Napolista saavutetun 0–2-voiton jälkeen.
Stella by Starlight
”Stella By Starlight” on musiikkikappale vuoden 1944 Hollywood-elokuvasta Kutsumattomat vieraat. Kappaleen sävelsi Victor Young ja se esiintyi elokuvassa instrumentaalina. Ensin se soi alkutekstien taustalla, ja toisen kerran Ray Millandin esittämä päähenkilö soitti sitä serenadina Gail Russellin esittämälle Stellalle. Yleisö piti kappaleesta niin paljon, että kaksi vuotta myöhemmin Young sovitti sen lauluksi. Sanat kirjoitti Ned Washington, joka oli aiemmin työskennellyt Disneyn studioilla ja voittanut vuonna 1940 Oscarin kappaleella ”When You Wish Upon a Star” (”Tähti toiveen toteuttaa”) elokuvasta Pinocchio.
Pol Pot
Varhainen elämä
Saloth Sâr ei päässyt opiskelemaan peruskoulun jälkeen lukiota vastaavia opintoja ja opiskeli sen sijasta puusepäksi ammattikoulussa.
Saloth Sâr sai vuonna 1949 stipendin Pariisiin. Hän opiskeli Ranskassa radiotekniikkaa kolmen vuoden ajan. Hän liittyi siellä Ranskan kommunistisen puolueen toimintaan ja tutustui siellä muun muassa Son Seniin ja Ieng Saryyn, joista tuli hänen pitkäaikaisia liittolaisiaan. Ranskassa Saloth Sar tapasi myös tulevan vaimonsa Khieu Ponnaryyn. Saloth Sâr muisteli itse myöhemmin Ranskan aikaansa ja kertoi, että hänen koulunkäyntinsä hiipui samalla, kun hän alkoi osallistua aktiivisemmin radikaaliin toimintaan.
Mäntänkosken voimala
Ennen rakentamista luonnontilassa ollessaan Mäntänkoski haarautui itäiseen ja läntiseen haaraan. Nykyisin vedet kulkevat turbiinin kautta. Vain ylijuoksutuksen aikana osa vedestä menee suoraan padon yli alakanavaan.
Mitsubishi Motors
Nykypäivä
Keväällä 2016 yhtiö tunnusti autoteollisuuden päästöskandaalien laajentuessa vääristelleensä autojensa polttoaineen kulutustietoja jo vuodesta 1991 lähtien. Yhtiön valmistamat autot eivät ole tältä osin vastanneet esimerkiksi Japanin lainsäädännön tiukkoja vaatimuksia vuoden 2002 jälkeen. Osa Mitsubishin tuotannosta on myyty Nissan-merkillä, jonka valmistaja havaitsi epäselvyyksiä autojen kulutuslukemissa.
Ralli
1980-luvun lopulla Mitsubishi saavutti ensimmäiset MM-osakilpailuvoitot Galant VR-4 -mallillaan. Vuonna 1992 esiteltiin Lancer Evolution, joka osoittautui lukuisine kehitysversioineen todella menestyksekkääksi. Tommi Mäkinen voitti autolla rallin kuljettajien maailmanmestaruuden neljä kertaa peräkkäin vuosina 1996–1999. Mitsubishi on menestynyt myös erittäin hyvin ralliautoilun tuotantoautoihin perustuvassa N-ryhmässä.
HMS Veronica (1915)
HMS Veronica (viirinumerot M98, T31 ja T87) oli Britannian kuninkaallisen laivaston vuonna 1915 valmistunut Acacia-luokan sluuppi ensimmäisessä maailmansodassa.
Grouméra
Kuntaan kuuluu kahdeksan kylää. Asukkaista 85 % on soninkeja, 10,5 % maureja ja 4,5 % fulbeja. Fulbeista osa on diawandoja.
Jacob Dahlgren
Taiteellinen työskentely
Dahlgrenin tausta on maalaustaiteessa, mutta hän käyttää teoksissaan monia eri materiaaleja. Hänen teoksensa ovat usein suurikokoisia installaatioita, jotka koostuvat arkisista materiaaleista kuten tikkatauluista, henkilövaaoista, polyesternauhoista, henkareista tai kertakäyttökahvikupeista. Yhteistä teoksille on toisto ja siitä syntyvä graafisuus. Lukuisista yksittäisistä esineistä syntyy laajoja raidallisia tai ruudullisia pintoja. Raidat toistuvat myös Dahlgrenin maalauksissa. Hän maalaa usein akryyliväreillä MDF-levylle.
Aígina
Myöhempi historia
Saari kärsi tuhoja saraseeniarabien hyökkäyksessä 900-luvulla, ja muun muassa antiikin ajalta periytynyt Aíginan kaupunki tuhoutui tuolloin. Asutus vetäytyi rannikolta saaren sisäosiin, jossa saaren keskiaikaiseksi keskukseksi tuli Palaiochóra.
Nalle Puh
Nimi
Nalle Puh eli englanniksi Winnie-the-Pooh sai nimensä Lontoon eläintarhassa olleen Winnie-karhun mukaan. Winnie oli kanadalainen mustakarhu, joka oli tullut Pohjois-Amerikasta Eurooppaan ensimmäisen maailmansodan aikana kanadalaisen rykmentin maskottina ja jäänyt sodan jälkeen Lontoon eläintarhaan. Nimensä se oli saanut omistajansa kotikaupungin Kanadan Winnipegin mukaan.
Milnen Nalle Puh -kirjojen hahmot
thumb|Puuveistoksessa Risto Reipas, Nalle Puh, Nasu ja Tikru.
Dark Horse (Nickelbackin albumi)
Dark Horse on kanadalaisen Nickelback-yhtyeen kuudes studioalbumi, joka julkaistiin 18. marraskuuta 2008 levymerkillä Roadrunner Records.
Hater of Fucking Humans / Blood Bondage Flagellation
Kappalelista
Witchmaster
Teknologiavälitteinen viestintä
Teknologiavälitteinen viestintä (Technology-Mediated Communication, TMC) on kattotermi, joka käsittää kaikki teknologiapohjaiset viestintävälineet ja niiden käytön aina kynästä iPadiin. Yleensä teknologiavälitteisen viestinnän tutkimuksessa on keskitytty yhdellä viestintävälineellä tapahtuvaan viestintään. Lewis ja Fabos (2005) esittävätkin, että ajan ja kokemuksen johdosta teknologian käyttäjät voivat kokea viestintävälineen näkymättömäksi. Käyttäjät ikään kuin alkavat viestiä miettimättä, miten he sen tekevät. Lewis ja Fabos (2005) tutkivat pikaviestimiä, mutta heidän havaintonsa voi yleistää koskemaan laajemminkin teknologiavälitteistä viestintää (ks. esim. Ross ym. 2009, 579).
Neljänsuora
Ura
Yhtyeen levy-yhtiö on vuodesta 2007 lähtien ollut HMC, joka sittemmin sulautettiin osaksi Warner Music Finlandia. Yhtyeen aiemmat albumit julkaisivat levy-yhtiöt Motley ja BMG.
Yhtyeen kappale ”Tuulikki, pidä huivistasi kii” äänestettiin kesän 2008 tanssihitiksi. Kappale oli myös yhtyeen vuonna 2009 julkaistun viidennen studioalbumin Teetä ja paahtoleipää ensimmäinen single. Teetä ja paahtoleipää albumi myi elokuussa 2015 yhtyeen albumeista ensimmäisenä kultaa.
Manboy (kappale)
Manboy on ruotsalaislaulaja Eric Saaden kappale. Eric osallistui kappaleella Ruotsin Eurovisionkarsintaan vuonna 2010. Ruotsin finaalissa hän sijoittui kolmanneksi.
Tuettu työllistyminen
Taustaa
Raija Pirttimaa on väitöskirjassaan Tuetun työllistymisen alkuvaiheet ja kehittyminen Suomessa (2003) kuvannut menetelmät kansainvälisen taustan ja tulon Suomeen. Käsitteenä ja menetelmänä tuettu työllistyminen on edelleen jatkuvassa muutostilassa. Sitä voidaan kuitenkin välityömarkkinoihin kuuluvana toimintana.
Autiopyöli
Autiopyöli on keskiajalla Suomessa tai Ruotsissa ollut varsinaisista kylistä erillään sijainnut, verolle pantu mutta asumaton maakappale. Nimitys autiopyöli on ollut käytössä etenkin Varsinais-Suomessa ja liittyy nimenomaan uudisasutukseen. Sanan jälkiosa pyöli tulee ruotsin sanasta böle, jonka eräs merkitys keskiajalla oli ’asuinpaikka’.
Adrian Johns
Ennen kuvernööriksi nimittämistään Johns teki 35 vuotta pitkän uran Britannian laivastossa, missä hän palveli kaikkiaan 13 aluksella. Hän aloitti uransa sukellusveneessä, kouluttautui helikopterilentäjäksi ja nousi lopulta HMS Oceanin, Britannian suurimman sota-aluksen komentajaksi. Johns työskenteli välillä myös puolustusministeriössä.
Eleonoora Kastilialainen
Eleonooran kuoleman jälkeen vuonna 1290 Edvard määräsi kaksitoista Eleonooran ristiä pystytettäviksi Lincolnin ja Charing Crossin väliselle reitille. Kolme ristiä on säilynyt nykyaikaan.
Keltanarsissi
Ulkonäkö ja koko
Keltanarsissi on monivuotinen sipulikasvi, joka kasvaa 20–35 senttimetriä korkeaksi. Sillä on kahdesta neljään lehteä, jotka ovat 6–12 millimetriä leveät, muodoltaan tasasoukat ja väriltään sinivihreät. Keltanarsissin tuoksuva ja nuokkuva, keltainen kukka on 5–7,5 senttimetriä leveä. Kukan kehälehdet ovat 3,5–6 cm pitkiä, tyveltä toisiaan peittäviä. Kukan keskellä oleva lieriön muotoinen lisäkehä on väriltään keltainen kuten kehälehdetkin. Lisäkehä levenee hieman ulospäin ja sen laita on epäsäännöllisesti poimuinen. Keltanarsissin hedelmä on pallomainen kota.
Guangxu
Keisari Guangxu (myös Kuang-su, , 14. elokuuta 1871 – 14. marraskuuta 1908), alku­peräiseltä nimeltään Aisin-Gioro Zaitian (mantšuksi Aisin-Gioro Dzai-Tiyan), oli mantšulaisen Qing-dynastian yhdes­toista keisari ja yhdeksäs tähän sukuun kuulunut Kiinan hallitsija. Hän oli keisarina vuosina 1875–1908, mutta hallitsi käytännössä vain vuosina 1889–1898, ja silloinkin leski­­keisarinna Cixillä oli huomattava vaikutusvalta. Vuonna 1898 Guangxu pani toimeen sadan päivän uudistukset, mutta ne keskeytyivät, kun Cixi kaappasi vallan, minkä jälkeen Guangxu joutui elämään lopun elämänsä kotiarestissa. Hänen hallitsija­nimensä merkitsee "kunniakasta vallan­perimystä".
AMD K10
AMD 10h tai AMD K10 on AMD:n syksyllä 2007 julkaistun suoritinarkkitehtuurin koodinimi. K10 pohjautuu jossain määrin aiempaan Athlon 64:n ja Opteronin käyttämään K8-arkkitehtuuriin ja siten K7-arkkitehtuuriin (AMD Athlon), mutta se sisältää merkittäviä parannuksia. K10-pohjaisia suorittimia markkinoidaan työpöydille Phenom- ja palvelimiin Opteron-nimillä. Ensimmäiset K10-suorittimet valmistettiin 65 nanometrin valmistustekniikalla, ja ne toimivat AM2- ja Socket F -pohjaisilla Athlon 64- ja Opteron-emolevyillä, joskaan eivät aivan täydellä teholla. K10:n seuraajaksi tuli syksyllä 2011 julkaistu Bulldozer.
Kuopion yliopisto
Vuonna 2007 Kuopion yliopiston tutkimusryhmiä oli mukana neljässä Suomen Akatemian ja viidessä pohjoismaisessa tutkimuksen huippuyksikössä. Samana vuonna yliopiston vuosibudjetista 44 % oli ulkopuolista rahoitusta, ja ulkopuolisina lahjoituksina oli saatu myös 28 professuuria, mikä on Helsingin yliopiston (32) jälkeen eniten. Maailmanluokan osaamista yliopistossa edustivat muun muassa sydän- ja verisuonitautien ja diabeteksen tutkimus sekä geeniterapia- ja lääketutkimus; se oli yksi maailman muutamista paikoista, joissa voidaan viedä läpi koko prosessi keksinnöstä EU-säädökset täyttävään geenilääkkeeseen, koe-eläinmalleihin, klinikkaan ja itse lääkkeen valmistukseen asti.
Kuopion yliopistorahasto
Keväällä 2008 perustettuun Kuopion yliopistorahastoon lahjoituksia tekivät muun muassa pohjoissavolaiset yritykset ja yhteisöt. Lahjoituksista koostuvan rahaston pääoma oli lähes 270 000 euroa. Itä-Suomen yliopistossa rahasto tukee erityisesti Kuopion kampuksen toimintaa.
Pohjanukonkorento
Ulkonäkö ja koko
Pohjanukonkorennon keskiruumiissa on kapeat sivujuovat, joista etummainen tekee miltei suorakulmaisen mutkan. Aikuisella koiraalla sivujuovat ja takaruumis ovat erityisen heleän siniset, mikä on lajin merkittävä tuntomerkki. Naaraalla puolestaan on kellertävä tai koirasmaisen sininen kuviointi. Korennon takaruumiissa ei ole keltaista tai vihreää väriä kuten muilla ukonkorennoilla. Muutoin pohjanukonkorennon ulkonäkö on paljolti muiden ukonkorentojen kaltainen.
Favoriten linna (Rastatt)
Aiheesta muualla
48.82222°N, 8.24°W
Edgar (ooppera)
Puccini lyhensi teostaan kolminäytöksiseksi. (Poistettua musiikkia tulee esiin toisaalla. Edgarin ja Fidelian duetto Ah, nei tuoi baci muuntui ja siirtyi Toscaan III näytöksen duetoksi Amaro sol per te.) Sen ensi-ilta oli Teatro Communalessa Ferrarassa 28. tammikuuta 1892. Teoksen johti Carlo Carignani. Ferrarassa Edgar sai todellisen suosion. Vaikka Edgaria esitettiin nopeasti sen jälkeen Torinossa, Madridissa ja Bresciassa, siitä ei tullut menestystä.
Tammikuussa 1901 Puccini peukaloi jälleen Edgarin partituuria. Viimeisen kerran hän teki partituuriin muutoksia maaliskuussa 1905. Tämän version ensi-ilta oli Buenos Airesissa 8. heinäkuuta 1905 Teatro de la Operassa. Tässäkään muodossa Edgariin ei onnistuttu puhaltamaan henkeä, ja niin ooppera häipyi ohjelmistosta.
Giacomo Puccinin siunaustilaisuudessa Milanon katedraalissa 3. joulukuuta 1924 Arturo Toscanini (1867–1957) johti Edgarin kolmannen näytöksen valerequiemin ja Hina Spani (1896–1969) lauloi Fidelian aarian Addio mio dolce amor.
Ensi-iltojen miehitys
Edgar 21.4.1884 Teatro alla Scala, Milano
Stutensee
Talous ja liikenne
Stutensee sijaitsee moottoritie A 5:n (Karlsruhe–Basel) varrella (liittymät Karlsruhe-Durlach, Karlsruhe-Nord ja Bruchsal). Kaupungin itäpuolitse kulkee valtatie B 3 ja länsipuolitse vastaavasti valtatie B 36. Blankenlochin ja Friedrichstalin kaupunginosissa on rautatieasemat rataosuudella Karlsruhe–Mannheim. Stutensee kuuluu Karlsruhen lähiliikennejärjestelmään, paikallisjuna S 2 palvelee reitillä Rheinstetten – Rheinstrandsiedlung – Karlsruhe Marktplatz – Hagsfeld – Blankenloch – Stutensee-Spöck.
Kampiliira
Historia
1300-luvulle tultaessa soitin oli kokenut huomattavan arvonalennuksen: siitä oli tullut sokeiden kerjäläisten soitin. Tähän aikaan se oli jo kansansoittimena koko Euroopassa.
Nykyisin
2000-luvulla kampiliira on edelleen harvojen soitin, käsityötä ja melko kallis. Edullisimmat luotettavat soittimet ovat noin 1 200 euron hintaisia (2004). Hinnalla ei ole ylärajaa, parhaat soitinrakentajat tekevät tilauksesta soittimistaan niin hienoja ja monipuolisia kuin soittaja vain tahtoo.
Paul Agnew
pienoiskuva|Paul Agnew vuonna 2015. Paul Agnew (s. 1964 Glasgow, Skotlanti) on brittiläinen taidemusiikin laulaja, äänialaltaan tenori. Hän sai oppiarvonsa Magdalen Collegesta, Oxfordin yliopistosta. Hänet tunnetaan muun muassa työstään Les Arts Florissants -kokoonpanossa; lisäksi hän on tehnyt yhteistyötä Tallis Scholarsin ja The Sixteenin kanssa. Agnewin tulkitsemien teosten joukossa on teoksia Claudio Monteverdilta, Georg Friedrich Händeliltä ja Henry Purcellilta sekä Johann Sebastian Bachin H-mollimessu.
Pelkkää lihaa
Sarjassa näyttelevät muun muassa Jarkko Lahti, Antti Luusuaniemi, Miika Kivinen ja Malla Malmivaara. Televisiosarja esitettiin huhti-kesäkuussa 2007. Sarjan ovat käsikirjoittaneet Janne Rosenvall, Jussi Koivunoro ja Jarno Anttila. Sarjan tunnusmusiikkina on Brother Firetriben esittämä ja säveltämä kappale ”I Am Rock”. Sarjassa on kohtauksien välillä lyhyitä inserttejä, joissa joku tai jotkut pääosien näyttelijöistä tanssivat ja taustalla pyörii psykedeelinen animaatio. Sarjan jokainen jakso päättyy siihen, kun joku henkilöistä sanoo "pelkkää lihaa" jonkin lauseen lopussa.
Billy Elliot (musikaali)
Oulun teatteri 2022
Billyä esittivät Aslak Kipinä ja Kimi Lumme, jotka valittiin rooliin Billy-koulun kahdeksan pojan joukosta.
Randall Flagg
Musta torni
Flagg mainitaan viidennessä kirjassa, Callan susissa esiintyvän Isä Callahanin kertoman tarinan loppupäässä. Kun Callahanin kuoltua meidän maailmassamme herää väliasemalla, jossa on kulunut vasta jokunen hetki, kun Roland ja Jake Revolverimiehessä jatkoivat sieltä matkaa, ilmestyy Flagg Walterin hahmossa Callahanin luokse. Hän pakottaa Callahanin ottamaan puisen laatikon, joka sisältää ”Mustaksi kolmeksitoistaksi” nimetyn vaarallisen lasipallon, joka olisi tarkoitettu antaa Rolandille, jotta revolverimies saisi surmansa. Walter avaa rasian, jonka Callahan kieltää ottamasta ja saa Callahanin takana olevan ”Löytymättömän” oven avutumaan, joka kuljettaa Callahanin laatikon kanssa satojen vuosien päähän Loppu-Maailmassa sijaitsevaan Calla Bryn Sturgisiin, jonne Roland ja hänen Ka-Tet ovat vuosia myöhemmin saapumassa. Kuudennessa kirjassa, Susannan laulussa kuulee Susannah hänen sisällään asuvan pahan Mian tarinan, jossa hän kertoo aiemmin tavanneensa Walterin, joka teki Mialle tarjouksen, jonka mukaan Purppurakuningas antaa hänelle lapsen, jota Mia saisi sitten kasvattaa tämän synnyttyä. Tämä lapsi on Rolandin poika, Mordred Deschain.
Flaggin käyttämät nimet
Flaggin oikea nimi oli Walter Padick, mutta hänellä on monta kutsumanimeä, joihin kuuluvat Randall Flaggin ohella seuraavat: Walter O'Dimn, Kasvoton mies, Kävelevä kulkuri, Ramsey Forrest, Richard Fry, Robert Frang, Richard Fannin, Russell Faraday, R\’lyeh, Bill Hinch, Browson, Iätön Muukalainen, Marten Broadcloack, Merlin, Maerlyn, ja Velho-Fannin.
Yleensä Flaggin tiedettiin käyttävän nimeä, jonka ensimmäiset kirjaimet olivat RF -kirjaimin alkavia. Tästä syystä Kingin Pedon sydämessä hetkellisesti mainitun Raymond Fieglerin on arveltu olevan myös yksi Flaggin valenimistä.
Karvahorsma
Ulkonäkö
Karvahorman kukka on iso, 10–16 mm ja purppuranpunainen tai joskus valkoinen. Terälehdet ovat huomattavasti verholehtiä suuremmat. Sekä terä- että verholehtiä on neljä. Lehtiasento on yleensä vastakkain, joskus kiehkuraisesti, ja lehdet ovat ruodittomia. Lehtilapa on suikea-puikea ja isohampainen. Varsi on vankka ja pysty. Lehdet ja varsi ovat tiheäkarvaisia, mistä suomenkielinen nimikin juontaa juurensa. Karvahorsman hedelmä on horsmille tunnusomaisesti pitkä, hoikka kota.
Arabianvahanokka
Levinneisyys
Arabianvahanokkaa tavataan Saudi-Arabian lounaisosissa ja Jemenissä. Lajin on kuvattu olevan harvinainen Saudi-Arabiassa ja Jemenin eteläosissa ja hieman yleisempi Jemenin pohjoisosissa. Se on luokiteltu elinvoimaiseksi.
Sytytysjärjestelmä
Katkojan kärkien rinnalla on kondensaattori, jonka tarkoitus on vähentää ensiöpuolen kipinöintiä. Kun katkojan kärjet avautuvat, virta pääsee pienen hetken kulkemaan kondensaattorin kautta, mikä antaa kärjille aikaa avautua kunnolla ennen kuin virta katkeaa. Tämä estää valokaaren syntymisen kärkien välille ja pakottaa jännitteen purkautumaan toisiokäämin ja tulpan kautta.
Virranjakajassa on usein myös alipaineella toimiva sytytysennakon säätö, joka säätää ennakkoa moottorin kuormituksen ja kierrosluvun mukaan sopivaksi. Normaaleihin huoltotoimenpiteisiin kuuluu kyseisen järjestelmän toiminnan sekä itse ennakon tarkastus, joka suoritetaan helpoiten ajoituslampulla.
Jamie Noble
Raw
WWE:n vuoden 2008 vaihdossa, Noble siirrettiin Raw-brändiin. Noble yritti tehdä vaikutukseen Laylaan, mutta saikin vain selkäsaunoja itseään suuremmilta vastustajilta. Hän aloittikin pian riidan William Regalin kanssa, joka myös tykkäsi Laylasta. Syyskuun Rawissa, Noble voitti Paul Burchillin matsissa, mutta heti ottelun jälkeen Layla tuli lavalle ja sanoi, että se on ohi ja alkoi seurustelemaan Regalin kanssa.
Brandenburgin Maria Eleonoora
Maria Eleonoora nai Ruotsin kuninkaan Kustaa II Aadolfin 25. marraskuuta 1620 äitinsä siunauksella, mutta vastoin veljensä tahtoa. Hänen veljensä oli Georg Wilhelm, Brandenburgin vaaliruhtinas, joka oli juuri perinyt tittelin isältään. Hän synnytti vuonna 1626 miehelleen tyttären ja tulevan kuningattaren Kristiinan.
Maria Eleonooraa kuvattiin aikanaan Euroopan kauneimmaksi kuningattareksi ja, niin kuin hänen tyttärensä myöhemmin sanoi, Marialla olivat "kaikki hyveet ja paheet", jotka aikansa naiselle kuuluivatkin.
Nikola Jorgić
Nikola Jorgić oli Bosnian serbi Dobojin alueelta. Hän palveli paikallisessa puolisotilaallisessa ryhmässä. 26. syyskuuta 1997 hänet tuomittiin kansanmurhasta Saksassa. Tämä oli ensimmäinen osallistujia vastaan voitettu oikeudenkäynti Bosnian kansanmurhassa. Jorgić tuomittiin elinkautiseen osallistumisesta Bosnian kansanmurhaan.
F1 Race Stars
Peli
Pelissä on jokainen F1-kauden 2012 24 kuljettajista ja 12 talleista. Lisäksi pelissä voi ajaa neljällä keksityllä kuljettajalla, jotka ovat Ruby Power ja Jessica Chekker (tallina TecNova-Star) sekä Josh Merit ja Kira Hoshihara (Satsu-Aceler). Pelin 11 rataa pohjautuvat oikeisiin F1-ratoihin, mutta niissä on jotain radan kotimaahan liittyvää. Esimerkiksi Abu Dhabin GP:ssä ajetaan osa matkasta radan vieressä olevassa Formula Rossa -vuoristoradassa. Peliin saa lataamalla lisää ratoja. Joka radalla on myös erilaisia tavarabokseja, joista pelaajat saavat joko vauhtia itselleen tai aiheuttavat harmia vastustajilleen. Peli sai paljon kritiikkiä arvostelijoilta. Sitä on verrattu muun muassa Mario Kartiin.
Kauko Jämsén
Jämsén on naimisissa matkailuyrittäjä Hannele Eerola-Jämsénin kanssa. Hänellä on viisi lasta.
Amatöörioppaat
Ensimmäisen kerran sarjaa tehtiin Ateenan olympialaisten aikana vuonna 2004, jolloin ohjelma oli nimeltään Amatöörioppaat Ateenassa. Ohjelman tekivät kanavajuontaja Petri Kejonen ja radion urheiluohjelmien päällikkö Arto Teronen. Idea ohjelmaan syntyi syksyllä 2004, kun Kejonen oli valittu juontajaksi Radio Suomen kisastudioon. Silloinen ohjelmapäällikkö Heikki Vuohelainen oli sanonut Teroselle, että hänen pitäisi viedä Kejonen tutustumaan Ateenaan ennen olympialaisten alkua. Lentokoneessa Petri Kejonen oli kysynyt Arto Teroselta, että mitä he oikein siellä Ateenassa tekevät, johon Teronen oli vastannut, että toimitaan nyt vaikka amatöörioppaina. Siitä syntyi idea Ateenan kaupungista kertovaan ohjelmasarjaan.
Konditionaali
Konditionaali taipuu preesens- ja perfektimuodoissa sekä kaikissa persoonamuodoissa.
Adele Addison
Addison debytoi New Yorkissa vuonna 1952 ja lauloi sitten New England Operassa sekä New Yorkin kaupunginoopperassa. Hän teki lukuisia esiintymisiä muidenkin yhdysvaltalaisorkesterien kanssa, ja hänen ohjelmistonsa kattoi teoksia barokkiajalta 1900-luvun teoksiin.
Sahelinvahanokka
Sahelinvahanokka (Estrilda troglodytes) on loistopeippojen heimoon kuuluva varpuslintu.
Levinneisyys
Sahelinvahanokkaa tavataan luonnonvaraisena Afrikassa Länsi-Afrikasta Keski-Afrikan kautta Eritreaan ja Keniaan ulottuvalla alueella. Lajin kannankehitys on vakaa, ja se on luokiteltu elinvoimaiseksi.
Azawakh
Azawakh on afrikkalainen vinttikoirarotu. FCI:n mukaan sen alkuperämaa on Mali ja vastuumaa Ranska.
SsangYong Chairman
Chairman W (2008–)
Autosta valmistetaan myös pidennettyä versiota. Takana matkustaville on oma Chryslerin käyttämä viihdejärjestelmä.
Kallavesi
Säännöstely, vedenkorkeus ja valuma-alueen virtaamat
Järven vedenpinnan keskivedenkorkeus on 81,8 metriä mpy. Järvi on säännöstely vuodesta 1972 siten, että vedenpinnan ala- ja yläkorkeudeksi on määrätty raja-arvot 81,13 metriä ja 82,23 metriä mpy. Säännöstelyn tarkoitus on edistää vesiliikenteen mahdollisuuksia ja suojella rantoja ja alajuoksun vesistöjä tulvien varalta.
Oral Fixation Volumes 1 & 2
DVD
Musiikkivideot MTV 5 Star Performance
Ergotismi
Syötäväksi tarkoitetun viljan torajyväpitoisuutta valvotaan nykyään tarkasti. Ergotismi voi nykyään aiheutua liiallisesta ergotamiinia tai muita torajyväalkaloideja sisältävien lääkevalmisteiden käytöstä.
Metsävahanokka
Metsävahanokka (Estrilda atricapilla) on loistopeippojen heimoon kuuluva varpuslintu.
Elviira Vihersalo
Elämä
Vihersalo lähti työväenliikkeen toimintaan suurlakon jälkeen ja lokakuussa 1906 hänet valittiin Työläisnaisten liiton johtavaan valiokuntaan. Vihersalo toimi muun muassa Turun läänin eteläisen vaalipiirin puhujana ja kuului sosialidemokraattiseen piiritoimikuntaan. Eduskuntaan hänet valittiin vuonna 1914. Sisällissodan aikana Vihersalo työskenteli virkailijana Suomen kansanvaltuuskunnan oikeusasiain osastolla.
Naamiovahanokka
Levinneisyys
Naamiovahanokkaa tavataan Afrikan etelä- ja itäosissa. Lajia on kuvattu yleiseksi tai paikallisesti yleiseksi. Sen kannankehitys on vakaa, ja se on luokiteltu elinvoimaiseksi.
Regiomontanus
Wienissa hänestä tuli Georg von Peuerbachin oppilas ja ystävä.
Makoto Tanaka
Makoto Tanaka (s. 8. elokuuta 1975 Shizuoka, Japani) on japanilainen entinen jalkapalloilija.
Fasioskapulohumeraalinen lihasdystrofia
Fasioskapulohumeraalinen lihasdystrofia (FSHD) on perinnöllinen lihastauti.
Val Valentino
Val Valentino (s. 14. kesäkuuta 1956 Los Angeles, Kalifornia) on yhdysvaltalainen taikuri, joka tunnetaan parhaiten Taikatemput paljastuvat -ohjelmasta, jossa hän esitti ”Naamioitunutta taikuria”.
Confuciusornis
Confuciusornis oli variksenkokoinen esihistoriallisella ajalla elänyt lintusuku. Lintu eli varhaisliitukaudella noin 120 miljoonaa vuotta sitten nykyisen Kiinan alueella. Lintu on nimetty kiinalaisen moraalifilosofin Kungfutsen (Confucius) mukaan.
The Vow
Julkaisu ja vastaanotto
The Vow sai ensi-iltansa 9. helmikuuta vuonna 2012 muun muassa Australiassa ja Saksassa. Yhdysvaltain ensi-ilta oli seuraavana päivänä. Levityksestä vastasi Screen Gems. Suomessa elokuvaa ei esitetty ollenkaan elokuvateattereissa, mutta se julkaistiin myöhemmin DVD:lle.
Tuotto
The Vow tuotti vahvasti avausviikonloppunaan. Avauspäivänä The Vow tuotti 15,4 miljoonaa dollaria. Avausviikonloppunaan melkein 3 000:ssa yhdysvaltalaisessa elokuvateatterissa The Vow tuotti 41,2 miljoonaa dollaria. Avausviikonloppunaan elokuva tuotti ulkomailla 9,7 miljoonaa dollaria.
Virginianalppiruusu
Ulkonäkö ja koko
thumb|left|Virginianalppiruusuja Appalakkien vuoristossa. Virginianalppiruusu on leveä pensas, joka kasvaa yleensä 1–3 metriä korkeaksi mutta joskus jopa 6 metriä korkeaksi. Sillä on jäykät, yläviistot haarat ja tiheä lehvästö, ja se saattaa kasvattaa maavarsia. Sen nuori haararanka on liereä ja kalju ja kuori sileä tai uurteinen ja liuskoina irtoava. Ruodilliset, ehyet lehdet ovat varrella kierteisesti, ja niiden lehtilapa on 8–12 senttimetriä pitkä, soikean pitkulainen, tylppä- tai suippokärkinen, pyöreätyvinen ja ehytlaitainen. Lehti on päältä tummanvihreä ja alta vaaleanvihreä ja pinnaltaan kiiltävä ja kalju tai heikosti karvainen.
Henno Kamppuri
Henno Pellervo Orvo Kamppuri (28. kesäkuuta 1909 Lappeenranta – 24. joulukuuta 1980 Kuopio ) oli suomalainen arkkitehti.
Pseudoacanthocereus
Lähteet
Anderson, E. F. 2001: The Cactus Family. - Timber Press. Portland, Oregon. ISBN 0-88192-498-9
Heikki Rantatupa Historialliset kartat
Karttojen lisäksi sivustolla on tutkimuksia ja niitä täydentävää aineistoa sekä tietoa maanmittauksesta.
Koskisyöksy
Lajimuodot
Kuten pujottelussakin, koskisyöksyssä sarjat ovat K1, C1 ja C2, mutta naiset melovat vain K1-sarjassa. Koskisyöksyssä melotaan kiikkerillä kanooteilla ja koskien kohuissa on erittäin tärkeää hallita tasapainoa. Kanootit ovat kuitenkin tilavia, jolloin ne eivät sukella syvälle stoppareihin tai aaltoihin. Säännöt määrittelevät koskisyöksyssäkin kanoottien mitat. Esimerkiksi K1 on oltava enintään 450 cm pitkä, vähintään 60 cm leveä ja vähintään 11-kiloinen. WWR-kanootit ovat suuntavakaita eivätkä käänny helposti. Kanootteja ohjataan yleensä vain kallistamalla (Koskisyöksyssä ei käytetä peräsintä), mutta tarvittaessa käytetään myös ohjausvetoja. Esimerkiksi kanootti kääntyy oikealle kallistettaessa vasemmalle. Meloina käytetään ratamelonnasta tuttuja kuppimeloja.
Julián Estiven Vélez
Julián Estiven Vélez (s. 9. helmikuuta 1982 Medellín) on kolumbialainen entinen jalkapalloilija.
Camila Ashland
Camila Ashland (s. 24. maaliskuuta 1911 – 12. syyskuuta 2008) oli yhdysvaltalainen näyttelijä. Hän oli ehdolla Tony-palkinnon saajaksi esiintymisestään näytelmässä Black Comedy/White Lies (1967). Hän esiintyi Broadwayn lisäksi myös televisiossa ja elokuvissa; hänet tunnetaan Minnie Du Valin roolista Yön vampyyrit -sarjassa. Lisäksi hän esiintyi muun muassa Alice Grantin roolissa General Hospitalissa sekä Ruby Engelsin roolissa minisarjassa V ja sen jatko-osassa  The Final Battle.
Future Film
Future Film on suomalainen elokuvien maahantuoja ja levittäjä, joka on toiminut vuodesta 1995 lähtien. Yhtiö levittää ja maahantuo kinofilmikopioita, kotitallenteita ja ohjelmia televisioon. Future Film on erikoistunut independent- ja taide-elokuviin. Sen markkinaosuus Suomen DVD-levyjen vähittäismyyntikaupasta on seitsemän prosenttia.
Piirrossarjojen maahantuonti ja levitys
Nykyään Future Film on näkyvä animen levittäjä. Se levittää Suomeen muun muassa Love Hinaa, School Rumblea, Fruits Basketiä, D•N•Angeliä, Berserkiä ja Ginga densetsu Weediä. Yhtiö ei enää jälkiäänitä animea, vaan ainoastaan tekstittää sitä.
Jussi Kuoppala (toiminnanjohtaja)
Jussi Vilho Kuoppala (19. tammikuuta 1911 Ylistaro – 14. syyskuuta 1993 Helsinki) oli suomalainen teologian tohtori, päätoimittaja ja Herättäjä-yhdistyksen toiminnanjohtaja.
Kuoppala oli Helsingin pikkukirkkoyhdistyksen apulaissihteerinä 1938–1945. Sotien aikana hänestä tuli luutnantin arvoisena Jatkosodan aikana Itä-Karjalan sotilashallinnon kirkollisasiain toimiston päällikkö vuosiksi (1941-1944). Sotien jälkeen hän toimi Agricola-seuran sihteerinä 1945 sekä Herättäjä-yhdistyksessä matkapappina 1951–1953 ja toiminnanjohtajana 1954–1974. Hän oli Hengellisen Kuukauslehden toimitussihteerinä 1947–1958 ja päätoimittajana 1958–1974. Kuoppala oli valitsijamiehenä vuoden 1950 presidentinvaaleissa ja hän oli Akateemisen Karjalaseuran 1. varapuheenjohtaja 1937–1938, Agricola-seuran johtokunnan jäsen 1946–1954 sekä Suomen lähetysseuran johtokunnan jäsen 1955–1967.
Pariisi–Roubaix 2006
Ensimmäinen seuraajaryhmä suljettiin kilpailusta, vaikka kilpailijoiden tallit protestoivatkin poissulkemista. Näin toiselle sijalle tuli Tom Boonenin johdolla ajanut seuraajaryhmä.
Tabasaranin piiri
Piiriin kuuluu 22 maalaiskuntaa: Arak, Arkit, Burgankent, Darvag, Djubek, Džuldžag, Gjuhrjag, Gumi, Gurik, Halag, Hapil, Heli-Penžik, Hurik, Hutšni, Jersi, Kurkak, Kužnik, Maraga, Sirtytš, Tinit, Tšulat ja Turag. Hallinnollinen keskus on Rubas-joen varrella sijaitseva Hutšnin kylä. Kaikkiaan piirissä on 74 asutuskeskusta. Asukkaista 80 % on tabasaraneja ja 18 % azereja.
Viiltopeippo
Viiltopeippo (Amadina fasciata) on loistopeippojen heimoon kuuluva varpuslintu.
Istumalentopallo
thumb|220px Istumalentopallo on lentopallosta kehitetty vammaisurheilulaji.
Laji on periaatteiltaan täysin normaalin lentopallon kaltainen, mutta sitä voivat pelata myös amputoidut ja muut alaraajavammaiset, joilta tavallisen lentopallon pelaaminen ei onnistu. Lentopalloon verrattuna kenttä on pienempi (10 x 6 metriä) ja verkko matalammalla (miehillä 115 cm, naisilla 105 cm). Aloitussyötön saa torjua. Palloa voi koskettaa millä tahansa ruumiinosalla, mutta lyönnin aikana pelaajan tulee koskettaa lattiaa jollain olkapäiden ja pakaroiden välisellä ruumiinosallaan. Seisomaan nouseminen, käveleminen ja muunkinlainen vartalon nostaminen on lajissa kielletty.
Kiltua
Kiltua on Savon Voiman vesivoimala Sonkajärvellä Laakajärven ja Kiltuanjärven välillä. Se on valmistunut 1982. Sen putous on 19 metriä ja teho 5,6 MW. Se kuuluu Vuoksen vesistön Nilsiän reittiin. Sen vuotuinen energiantuotanto on 7 GWh. 2015 Laitos on saneerattu kokonaan Uudella juoksupyörällä parannettiin voimalaitoksen hyötysuhdetta ja samassa yhteydessä uusittu voimalaitosautomaatio mahdollistaa paremman säädettävyyden ja etäohjauksen. Hankkeen kokonaiskustannus oli noin 2 miljoonaa euroa.
Imperatiivi
Imperatiivi eli käskytapa on verbin tapaluokka, joka ilmaisee käskyä tai kehotusta. Esimerkiksi kävele!
Piilopeukaloinen
Piilopeukaloinen (Campylorhynchus fasciatus) on peukaloisten heimoon kuuluva varpuslintu.
Rangaistussiirtola Moon 44
Rangaistussiirtola Moon 44 (Moon 44) on vuonna 1990 ensi-iltansa saanut länsisaksalainen tieteistoimintaelokuva, jonka ohjasi Roland Emmerich. Käsikirjoituksesta vastasi Dean Heyde. Pääosassa esiintyvät Michael Paré, Lisa Eichhorn ja Malcolm McDowell.
Game over
thumb|Game over pelissä Torus Trooper Game over on videopeleissä esiintyvä viesti, joka kertoo pelaajalle, että peli on päättynyt. Näin voi käydä, jos pelaaja on esimerkiksi menettänyt kaikki elämänsä pelissä. Pelaaja joutuu usein aloittamaan pelin tai tason alusta, kun viesti on tullut. Lausetta on sittemmin käytetty myös muissa merkityksissä. Joissain peleissä voi tulla erilainen viesti, esimerkiksi Resident Evil- pelissä tulee ruutuun verinen "YOU DIED"-teksti.
Matt Bloom
Lähtö WWE:stä
Bloom debytoi WWE:ssä 11. huhtikuuta 1999 Sunday Night Heat. Hän liittyi lyhytikäiseen trioon nimeltä "The Pierced Palls". Bloom debytoi RAWissa 7. kesäkuuta 2004. Hän loukkaantui 24. päivä ja ennen toipumistaan, 24. marraskuuta, WWE purki Bloomin sopimuksen.
São Miguel das Missões
São Miguel das Missões on 7 421 asukkaan kaupunki Rio Grande do Sulin osavaltiossa Brasiliassa. Kaupunki on kasvanut entisen jesuiittojen lähetysaseman ympärille.
Arwen
Arwen kirjoissa
Arwen luopui elämästään vuonna 121 Neljättä aikaa Cerin Amrothin kukkulalla, tyhjässä Lothlórienissa, Aragornin kuoleman jälkeen 2901-vuotiaana. Ennen Aragornin kuolemaa hän tekee tälle tunnustuksen:
Arwen elokuvissa
Nämä kolme tapausta olivat ainoat muutokset kirjasta, mutta elokuvaan oli lisätty kohtauksia, missä Arwen on mukana. Näitä ovat: Aragorn on loukkaantunut, ja näkee unta Arwenista; kohtaus, jossa Arwen kiistelee isänsä kanssa Valinoriin lähdöstä, ja kohtaus, jossa Arwen karkaa Harmaisiin Satamiin matkalla olevasta joukosta Arwenin nähtyä näyn, jossa hän näkee tulevan poikansa Eldarionin Aragornin kanssa. Kirjoissa Arwenille ei ollut yllätys, että hän saattaisi saada lapsia Aragornin kanssa, koska hän on itse kahden samanlaisen liiton jälkeläinen.
Juho Rikkonen
Elämä
Sisällissodan syttyessä Rikkonen valittiin Työväen pääneuvoston varajäseneksi. Hänet vangittiin Viipurin taistelun jälkeen ja teloitettiin kenttäoikeuden päätöksellä Viipurin vankileirillä toukokuussa 1918.
Þorsteinn Erlingsson
Þorsteinn Erlingsson (27. syyskuuta 1858 Fljótshlíð – 28. syyskuuta 1914 Reykjavík) oli islantilainen romantiikan runoilija.
Busanin piiritys
Taistelun kulku
Hyökkäys alkoi aamulla 24. toukokuuta, Sōn yritettyä ensin käännyttää korealaisia Japanin liittolaisiksi Ming-dynastiaa vastaan. Japanilaiset nousivat heti taistelussa ylivoimaisiksi arkebuusien avulla, sillä tämän uuden teknologian avulla he kykenivät tappamaan muureilla seisseitä korealaisia kaukaa. Korealaisten kenraali Jeong Bal yritti muodostaa korealaiset jousimiehet vastahyökkäykseen, mutta he joutuivat perääntymään. Tuntien taistelun jälkeen korealaisilta loppui nuolet.
Ranskan Grand Prix 1963
Ranskan Grand Prix 1963 oli Formula 1 -sarjan osakilpailu, joka ajettiin 30. kesäkuuta 1963 Reims-Gueux -radalla. Kilpailun voitti Jim Clark, jolle voitto oli kauden kolmas.
Sek-butyylilitium
sek-Butyylilitium (C4H9Li) on eräs litiumin muodostamista organometalliyhdisteistä eli organolitiumyhdisteistä. Se on vahva emäs, jota käytetään orgaanisissa synteeseissä ja polymeeriteollisuudessa.
Valmistus ja käyttö
sek-Butyylilitiumia valmistetaan tyypillisesti metallisen litiumin ja 2-klooributaanin välisellä reaktiolla. Liuottimina reaktiossa käytetään hiilivetyjä ja kaupallisesti yhdistettä myydään joko heksaani- tai sykloheksaaniliuoksena.
Alfa Romeo 158 L8C
Alfa Romeo 158 L8C oli Alfa Romeon 158 mallissa vuonna 1950 käytetty moottori. Mallilla voitettiin kuusi kilpailua, kuusi paalupaikkaa sekä kuusi nopeinta kierrosta seitsemästä osakilpailusta. Moottori oli ylivoimainen, koska se voitti kaikki kilpailut, joihin se osallistui. Giuseppe "Nino" Farina voitti Alfa Romeo 158 L8C -moottorilla myös maailmanmestaruuden kyseisenä vuonna.
Peukalolammi
Maantiede
Järven pinta-ala on 4,1 hehtaaria ja sen pituus on 350 metriä ja leveys 200 metriä. Siihen laskee viisi suo- ja metsäojaa. Järven luusua sijaitsee järven pohjoisrannalla, josta saa alkunsa 600 metriä pitkä ja suoraksi kaivettu Peukalolamminoja, joka laskee Kaksvetiseen.
Wii Menu
Photo Channel
200px|thumb|Wii Photo Channel. Käyttäjä voi muokata valokuviaan sisäänrakennetulla ohjelmalla.
Dol Amroth
Dol Amrothin satamakaupunki sijaitsee Belfalasin niemimaan länsirannikolla Suuren Meren rannalla. Suuriruhtinaiden hallitsemaa aluetta Ringló- ja Sernijokien välillä kutsutaan myös Dor-en-Erniliksi, "Ruhtinaan maaksi". Jossakin Dol Amrothin lähistöllä Morthondin suiston tuntumassa on Lórienin haltioiden muinainen satama Edhellond, joka hylättiin Kolmannen ajan toisen vuosituhannen lopulla, kun Lórienin viimeinen kuningas Amroth hukkui Belfalasin lahteen. Dol Amroth on nimetty Amrothin mukaan.
Wii Menu
Message Board
Message Boardin avulla käyttäjät voivat jättää muille perheenjäsenille viestejä kalenterityyliselle viestitaululle menemättä verkkotilaan. Nämä viestit voi laittaa minkä tahansa päivän kohdalle kalenterissa. Tekstin kirjoittamisen lisäksi käyttäjät voivat lisätä viesteihin myös kuvia SD-muistikortiltaan. Käyttäjät voivat myös käyttää hyväkseen WiiConnect24:aa ja ystäväkoodeja vaihtaakseen viestejä ja kuvia muiden Wii-omistajien kanssa. On myös mahdollista lähettää viestejä sähköpostiosoitteisiin ja matkapuhelimiin (tekstiviestit). Wii-konsolien sähköpostitunnus on muotoa w<Wii Number>@wii.com. Jotta viestien vaihtaminen olisi mahdollista, osoitekirjaan on lisättävä ja hyväksyttävä kontakteja.
Robert Guillet
Ura
Robert Guillet on 180 cm pitkä, 80 kg painava jääkiekkoilija, joka aloitti junioripelinsä Kanadassa QMJHL:ssä.
Ghanankalapöllö
Ghanankalapöllön kuvaili vuonna 1871 englantilainen luonnontieteilijä Richard Bowdler Sharpe. Se on yksi kolmesta kalapöllöjen (Scotopelia) sukuun kuuluvista pöllöistä.
Paddy Roy Bates
Paddy Roy Bates (1921 – 9. lokakuuta 2012 ) oli brittiläinen piraattiradion pitäjä, joka perusti Sealandin mikrovaltion vuonna 1967 ja nimitti itsensä sen ruhtinaaksi.
Gene Hunt
Ashes to Ashes
80-luvulle sijoittuvassa sarjassa Gene Hunt on eronnut vaimostaan ja siirtynyt tiimeineen Lontooseen. Uudeksi alaisekseen hän saa kauniin ja älykkään rikospsykologi Alex Draken. Tästä seuraa varsinainen tahtojen taistelu, mutta räjähtävien riitojen lisäksi työskentely Alexin kanssa tuo Genestä esiin myös uusia piirteitä. Sarjan lopussa paljastuu Genen todellinen rooli joka on jotain aivan muuta, kuin kukaan olisi osannut odottaa.
Mikko Kolehmainen (meloja)
Seuratasolla Kolehmainen edusti Mikkelin Melojia.
Pala-animaatio
Pala-animaatio (joskus myös kollaasianimaatio) on animaatiotekniikka, jossa käytetään litteitä, pahvista, paperista, valokuvista tai muusta vastaavasta materiaalista leikattuja paloja. Pala-animaatio on animaatiotekniikoista vanhimpia.
Pala-animaatio oli Suomessa 1970-luvulla suosituin animaatiotekniikka.
Kauppaopiston naiset
Peitsamo levytti kappaleesta jälleen uuden version vuonna 2017 julkaistavalle albumilleen 60. Uusi versio julkaistiin digisinglenä 12. toukokuuta 2017.
Tittilammi
Tittilammi on Kanta-Hämeessä Tammelassa oleva lampi, joka kuuluu Turpoonjoen alueeseen. Joki kuuluu Kokemäenjoen vesistön Loimijoen valuma-alueella olevaan Turpoonjoen valuma-alueeseen.
Pantelosaurus
Pantelosaurus on sukupuuttoon kuollut varhaisella permikaudella elänyt synapsidisuku, joka kuuluu kladiin Sphenacodontia. Sukuun luetaan laji Pantelosaurus saxonicus.
Sähköpotentiaali
Sähköpotentiaalin käsitteen ja Kirchhoffin lakien avulla voidaan helposti analysoida sähköisiä virtapiirejä.
Isabella Karle
Nuoruus, opiskelu ja perhe
Lugoski tapasi yliopistossa myös tulevan miehensä Jerome Karlen. Fysikaalisen kemian laboratoriossa heidän työpisteensä olivat vierekkäin, sillä ne oli aseteltu aakkosjärjestykseen. He menivät naimisiin vuonna 1942 ja saivat kolme lasta.
Huomenna (elokuva)
Ensi-illan aikoihin kriitikot näkivät elokuvassa moraalisia kysymyksenasetteluja ja omaperäistä visuaalista tyyliä, mutta sanoivat abstraktin tarinan omituisine dialogeineen jäävän tyylin jalkoihin. Helsingin Sanomien Mikael Fränti kirjoitti kärsivänsä masennuksesta katsottuaan elokuvan kahdesti viikon välein. Hänestä tekijöiden, tuottajien ja tukilautakunnan olisi pitänyt käsikirjoituksen valmistuttua vakavasti miettiä, kannattaako tätä elokuvaa tehdä. Fräntin mielestä elokuvan tilanteet eivät kehity, henkilöt eivät kasva eikä tarina liikahda.
Rooman kansalaisuus
Kansalaisuuden saaminen
Oikeudet saatettiin myöntää, kuten kävi aikojen kuluessa monilla valloitetuilla alueilla, tai yksilö saattoi saada ne palkintona poikkeuksellisista palveluksistaan Roomalle. Kansalaisuuden pystyi myös ostamaan, tosin hyvin korkealla hinnalla. Vuonna 212 annetun määräyksen nojalla kaikki vapaat valtakunnan asukkaat saivat Rooman kansalaisuuden.
Arppeanum
Käyttäjät vaihtuvat vähitellen
Arppeanumin alkuperäinen pääkäyttäjä kemian laboratorio muutti pois jo 1887, kun naapuritontille Hallituskatu 5:een valmistui Gustav Nyströmin piirtämä uusi laboratorio. Kemian professori kuitenkin asui ylellisessä virka-asunnossaan 1920-luvulle asti. Yliopiston historiallis-etnografiset kokoelmat siirrettiin 1912 Kansallismuseoon. Vapautuneissa tiloissa toimivat väliaikaisesti fysiikan laitos, maatalous- ja metsäeläintieteen laitos sekä slaavilainen kirjasto kunnes Arppeanumin sai kokonaan haltuunsa geologian laitos.
Jackpot (televisio-ohjelma)
Sarjan idea
Tehtävät voivat olla fyysisiä, esimerkiksi jalkapallon pomputtamista, muistamista – kuten ”opiskele kaikkien valtioiden liput” tai vaikka aistien harjoittamista – kuten ”tunnista 50 suomalaista linnun ääntä”.
Ohjelmaan valitaan 26 lapsiperhettä, joiden valintakriteereitä on kolme: perheessä on oltava vähintään kaksi kouluikäistä lasta, vanhempien pitää olla valmiita harjoittelemaan haastetta viikon ajan ja koko perheen pitää olla juonessa mukana.
Juho Piirainen
Johan Fredrik (Juho) Piirainen (12. huhtikuuta 1879 Kuopio – 22. joulukuuta 1917 Kokkola) oli suomalainen insinööri ja tehtailija joka murhattiin Kokkolassa joulukuussa 1917.
Kokkolassa valmistauduttiin marras-joulukuun aikana 1917 tuleviin tapahtumiin hankkimalla ja varastoimalla aseita joita punaiset saivat venäläiseltä sotaväeltä ja suojeluskunnat taas Saksasta tulleen aselaiva Equityn mukana. Marraskuun suurlakon aikana kaupungissa oli tappelunnujakoita ja punaiset tekivät tarkastuksia paikallisten porvareiden koteihin etsien aseita. Poliisin tehtävät olivat kaupungissa siirtyneet punakaartin työväenmiliisille.
Kartanonkylän kartano
Varhaiset vaiheet
Kartanonkylä oli vuoteen 1792 osa Portaan hallintopitäjän Jokioisten neljänneskunnasta muodostettua Jokioisten kartanoa. Vuonna 1792 Kartanonkylän ja siihen kuuluneiden tilojen omistajaksi tuli ruotsin kuninkaan Kustaa III:n sotapäällikkö Dominicus Julius Pinello, jonka poika oli kirjailija N. H. Pinello, Turussa sijaitsevan ravintola Pinellan perustaja. Pinellon jälkeen kartanoa omisti vuosina 1825–1866 pietarilainen liikemies ja valtioneuvos Peter von Ganger ja vuodesta 1866 vuoteen 1913 Collinin suku. Vuonna 1915 kartano tuli jälleen Jokioisten kartanon yhteyteen, ja Jokioisten kartanon omistajan Alfred Kordelinin kuoltua vuonna 1917 molempien kartanoiden omistajaksi tuli Suomen valtio.
Kaapo
Kaapo on suomalainen miehen etunimi, joka on muunnos nimestä Gabriel. Nimestä on käytössä myös muunnokset Kaappo ja Kaapro. Kaapon, Kaappon ja Kaapron nimipäivä on 24. maaliskuuta, jolloin on myös Gabrielin nimipäivä.
Kartanonkylän kartano
Maaomaisuus
Suomen itsenäistyttyä näistä ja suoraan kartanolle kuuluneista maista sekä talojen ja kartanon torpista muodostettiin suuri määrä itsenäisiä tiloja. Tässä prosessissa oli keskeinen asema Jokioisten kartanon hoitokunnan jäsenenä toimineella E. Y. Pehkosella. Maita jäi kuitenkin runsaasti vielä myös valtiolle sekä Kartanonkylän pääkartanossa että Saarikon sivutilalla Levän kylässä, ja yhdessä Jokioisten kartanoon jo ennen vuotta 1915 kuuluneiden Ypäjän Palikkalan ja Varsanojan kyliin kuuluneiden alueiden kanssa valtion maaomaisuus Ypäjällä vuonna 1941 oli vielä yli 2 000 hehtaaria.
Saintmatthiasinmonarkki
Saintmatthiasinmonarkki (Symposiachrus menckei) on monarkkien heimoon kuuluva varpuslintu.
Feng Tianwei
Lontoon olympialaiset 2012
Vuonna 2015 hän kilpaili kymmenessä GAC Group World Tourin avoimessa turnauksessa. Hän oli parhaimmillaan toinen De Haanissa. Hän ei saavuttanut myöskään menestystä World Cupissa eikä Suzhoun MM-kilpailujen kaksinpelissä. MM-kilpailuissa hän kuitenkin saavutti toisen nelinpelimitalinsa Yu Mengyun kanssa, kun he olivat kolmansia.
Kolmannet olympialaiset
Feng osallistui kolmansiin olympialaisiinsa Rio de Janeirossa. Hän kilpaili jälleen sekä kaksinpelissä että joukkuekilpailussa. Kaksinpelissä Feng voitti kahdessa ensimmäisessä ottelussaan luxemburgilaisen Xia Lian Nin 4–2 ja itävaltalaisen Jia Liun 4–1. Puolivälierissä Ai Fukuhara voitti Fengin 4–0. Joukkuekilpailun ensimmäisellä kierroksella Singapore voitti Egyptin 3–0. Feng kohtasi Nadeen El-Dawlatlyn, jonka voitti 3–1. Puolivälierissä Singapore kohtasi Etelä-Korean. Feng pelasi kaksi ottelua, jotka voitti kummatkin: Suh Hyo-Wonin hän voitti 3–0 ja Yang Hae-Unin 3–1. Singapore voitti yhteispistein 3–2 ja pääsi välieriin, jossa se kohtasi Kiinan. Singapore hävisi Kiinalle suoraan kolmessa ottelussa. Feng hävisi oman ottelunsa Li Xiaoxialle 3–0. Pronssiottelussa Japani oli parempi voitoin 3–1. Feng hävisi pronssiottelussa Mima Itolle 3–0 ja Kasumi Ishikawalle 3–0.
Rin
Rin voi tarkoittaa:
Kuvaussihteeri
Kuvaussihteeri elokuvatuotannossa
Tästä johtui varhemmin amerikkalaisissa elokuvissa käytetty ammattinimike ”continuity girl”, jota nykyisin pidetään epäkorrektina. Nykyinen englanninkielinen nimitys on ”script supervisor”.
Martin Atkinson
Ensimmäisen valioliigaottelunsa Atkinson tuomitsi 20. huhtikuuta 2005, kun Manchester City kohtasi Birmingham Cityn.
Atkinson toimi FA Community Shieldin tuomarina 13. elokuuta 2006. Liverpool voitti Chelsean 2–1.
Grönlanninmeri
Pinta-alaltaan Grönlanninmeri on noin 1 205 000 neliökilometriä. Meren keskisyvyys on 1 450 metriä, ja syvin tunnettu kohta on noin 4 800 metriä syvä.
Maya Rung
Maja (Maya) Matilda Johanna Rung (s. 24. huhtikuuta 1987) on ruotsalainen näyttelijä. Hän on esiintynyt vuodesta 2007 Liv Hellströmin roolissa Ruotsin television Andra avenyn -draamasarjassa.
Alex Brooks
Ura
Brooks palasi Jokereihin marraskuussa 2009. Brooks pelasi kauden 2009–2010 aikana Jokereissa yhteensä 26 runkosarja- ja pudotuspeliottelua. Hän ei saanut jatkosopimusta Jokereihin eikä pelannut kauden 2010–2011 alussa missään. Brooks teki lopulta tammikuussa 2011 sopimuksen Ruotsin kolmannella sarjatasaolla pelanneeseen Karlskronaan.
Kalikoteerit
Kalikoteerit (Chalicotheriidae) on sukupuuttoon kuollut kavioeläinten lahkoon kuuluva heimo. Toisin kuin muilla kavioeläimillä, kalikoteereillä oli oikeiden kavioiden sijasta suuret kynnet. Ne söivät todennäköisesti puiden ja pensaiden lehtiä. Kalikoteerejä esiintyi eoseenilta aina pleistoseenille asti, mutta ryhmästä tuli merkittävä vasta neogeenikaudella. Laajimmillaan niitä esiintyi koko Lauraasian mantereella, vaikkeivät ne muodostaneetkaan tärkeää osaa ekosysteemissä. Heimoon kuuluvia sukuja olivat Chalicotherium, Kalimantsia, Moropus ja Tylocephalonyx.
Wattie Buchan
Britannian armeijan käytyään Buchan palasi kotikaupunkiinsa Edinburghiin. Buchan kiinnostui punkista kuultuaan Sex Pistolsista. Buchan on naimisissa Gena Buchanin kanssa. Hänen veljensä Wullie soitti punkrockyhtyeessä, josta myöhemmin tuli The Exploited. He ottivat Buchanin yhtyeeseen vokalistiksi. Yhtye on jatkanut toimintaansa 2000-luvulle asti. Yhtye aloitti soittamalla Oi!: ta ja streetpunkia, mutta sen musiikissa on nykyisin vaikutteita thrash metallista. Buchan tunnetaan kriittisenä useita muita punkmuusikkoja kohtaan, varsinkin Green Dayta, Henry Rollinsia, Jello Biafraa, Bad Religionia ja emoyhtyeitä kohtaan.
Jonas Bane
Jonas Viktor Bane (s. 14. syyskuuta 1987) on ruotsalainen näyttelijä. Hän on esiintynyt vuodesta 2007 Kim Dahlbergin roolissa Ruotsin television draamasarjassa Andra Avenyn.
Läänemaa
Läänemaa (toisinaan, ) on maakunta Viron länsirannikolla. Maakunnan keskuspaikka on Haapsalu. Maakunnassa on 21 174 asukasta (1.1.2018). Sen pinta-ala on 1 816 neliökilometriä.
Katariina Howard
Vankeus ja kuolema
Teloitustaan edeltävänä iltana Katariina harjoitteli tuntikausia sitä, kuinka panisi päänsä teloituspölkylle. Hän käyttäytyi kuolinpäivänään rauhallisesti, mutta näytti kalpealta ja järkyttyneeltä, ja häntä oli autettava kiipeämään mestauslavalle. Hän nimitti puheessaan rangaistustaan ”ansaituksi ja oikeamieliseksi”, pyysi armoa sukulaisilleen ja ihmisiä rukoilemaan sielunsa puolesta. Hänen kaulansa katkaistiin nopeasti yhdellä iskulla, ja hänet haudattiin läheiseen St Peter ad Vinculan kappeliin, minne myös hänen serkkunsa Anna Boleyn oli haudattu. Henrik VIII ei ollut läsnä teloituksessa.